โครงการขององค์การบริหารส่วนตำบลบ้านหาด
ประจำปีงบประมาณ 2559
1.ชื่อโครงการ   ทำบุญตักบาตร เวียนเทียนเนื่องในวันวิสาขบูชา
2. หลักการและเหตุผล
                 วันวิสาขบูชาเป็นวันสำคัญยิ่งทางพระพุทธศาสนา เนื่องด้วยเป็นศิริมงคลดิถีคล้ายวันประสูติ ตรัสรู้ ปรินิพพานขององค์สมเด็จพระสัมมาสัมพุทธเจ้า นอกจากนี้องค์การสหประชาชาติยังได้ประกาศให้การรับรองว่าเป็นวันสำคัญสากล      เด็ก เยาวชน ประชาชน ร่วมบริจาคทาน รักษาศีล ฟังธรรม ปฏิบัติธรรม สวดมนต์ และเวียนเทียนรอบพระอุโบสถ   และรักษาขนบธรรมเนียมอันดีงามของพุทธศาสนิกชน โดยเฉพาะอย่างยิ่งเพื่อจรรโลงพระพุทธศาสนา อันเป็นศาสนาประจำชาติไทยให้วัฒนาถาวรคู่ชาติไทยตลอดไป
         
3. วัตถุประสงค์
        ๑. เพื่อรณรงค์ให้เด็ก เยาวชน ประชาชน และเจ้าหน้าที่ของรัฐตระหนักถึงความสำคัญในวันวิสาขบูชาซึ่งตรงกับวันประสูติ ตรัสรู้ และปรินิพพาน ขององค์พระสัมมาสัมพุทธเจ้า
        ๒. เพื่อเสริมสร้าง ปลูกฝัง และยกระดับมาตรฐานคุณธรรมของเด็ก เยาวชน ประชาชน และเจ้าหน้าที่ของรัฐ โดยการร่วมใจกัน ลด ละ เลิก อบายมุข ทุกชนิด        
        3. เพื่อส่งเสริมการเผยแด่พระพุทธศาสนาให้กว้างขวางแพร่หลาย ดำรงมั่นอยู่คู่กับชาติไทยตลอดไป
        ๔. เพื่อส่งเสริมให้วัดได้จัดกิจกรรมนำประชาชนเข้าวัด ตักบาตร ทำบุญ เวียนเทียน  
5. สถานที่จัดงาน
 	วัดกุ่ม  ตำบลบ้านหาด อำเภอบ้านลาด จังหวัดเพชรบุรี
6.  วิธีดำเนินกิจกรรม
             ภาคเช้า  ทำบุญตักบาตร  รอบพระอุโบสถ 
             ภาคค่ำ   เวียนเทียน  รอบพระอุโบสถ
 7. ประชาชนกลุ่มเป้าหมาย
         นักเรียน   นักศึกษา เด็ก และเยาวชน ประชาชน และเจ้าหน้าที่ของรัฐ  
8. ผู้รับผิดชอบโครงการ
 	ส่วนการศึกษา ศาสนาและวัฒนธรรม
 9. ผลที่คาดว่าจะได้รับ
        ๑. นักเรียน   นักศึกษา ประชาชน และเจ้าหน้าที่ของรัฐ ได้เข้าวัดปฏิบัติธรรม และทำกิจกรรมในวันสำคัญทางพระพุทธศาสนา
        ๒. พุทธศาสนิกชนเข้าใจพระพุทธศาสนาได้อย่างลึกซึ้ง นำหลักธรรมไปรับใช้ในการดำเนินชีวิตประจำวัน

        ๓. นักเรียน นิสิต นักศึกษา ประชาชน และเจ้าหน้าที่ของรัฐมีความรู้คู่คุณธรรม อยู่ในสังคมอย่างสันติสุข
        ๔. ประชาชนทุกหมู่เหล่าได้รับการพัฒนาคุณธรรมจริยธรรม ซึ่งเป็นฐานในการพัฒนาสังคมประเทศชาติให้มีความเจริญรุ่งเรืองสืบไป
ผู้เสนอโครงการ
         			  ลงชื่อ 
				     (นางสาวศิริพร   เอมดี)
	      			 นักวิชาการศึกษา  รักษาการ
     		             หัวหน้าส่วนการศึกษา ศาสนาและวัฒนธรรม
 
ผู้เห็นชอบโครงการ
                                 ลงชื่อ 
                                        (นายไพฤทธิ์   ตรัยรัตนสถิต)
                                  ปลัดองค์การบริหารส่วนตำบลบ้านหาด

ผู้อนุมัติโครงการ
                                ลงชื่อ 
                                              (นายผ่วน    เอมดี)
                               นายกองค์การบริหารส่วนตำบลบ้านหาด

1. ชื่อโครงการ จิตอาสาทำความสะอาดวัด 
 
2. หลักการและเหตุผล
             วัดกุ่ม เป็นวัดเก่าแก่ที่มีความสำคัญที่สุดแห่งหนึ่งในตำบลบ้านหาด เป็นสถานที่ศักดิ์สิทธิ์ มีอาณาบริเวณกว้างขวางและเป็นวัดที่ประชาชนส่วนใหญ่ในตำบลบ้านหาด ใช้ประกอบกิจกรรมต่างๆทางศาสนาตลอดทั้งเข้ามาเยี่ยมชมเพื่อไหว้ สักการะและขอพรสิ่งศักดิ์สิทธิ์ และด้วยเหตุที่ประชาชนส่วนใหญ่ที่เข้ามาประกอบกิจธุระที่วัด ไม่ว่าจะเป็นเด็ก วัยรุ่น ผู้ใหญ่หรือแม้กระทั่งผู้สูงอายุได้นำอาหาร น้ำ และขนมขบเคี้ยวเข้ามารับประทานแล้วทิ้งลงในอาณาบริเวณวัด ทำให้วัดเกิดความสกปรกมากยิ่งขึ้น ประกอบกับมีนกพิราบมาอาศัยอยู่เป็นจำนวนมาก ส่งผลให้พระภิกษุสามเณรในวัด ต้องแบกรับภาระและทำความสะอาดเพิ่มมากขึ้นตามไปด้วย ด้วยเหตุดังกล่าวทางคณะผู้จัดทำ จึงเห็นสมควรอย่างยิ่งที่จะจัดให้มีโครงการจิตอาสาทำความสะอาดวัด เพื่อเป็นแบบอย่างที่ดีที่จะช่วยสร้างจิตสำนึกให้กับประชาชนทุกคนให้มีส่วนร่วมในการรักษาความสะอาดมากยิ่งขึ้น

3.วัตถุประสงค์
              1. เพื่อให้นักศึกษาและประชาชนที่เข้ามาทำกิจธุระในสถานที่วัด ตระหนักและมีจิตสำนึกที่จะช่วยกันรักษาความสะอาด
                2. เพื่อให้นักศึกษาได้มีส่วนร่วมในการดูแลรักษาความสะอาดบริเวณวัด  เช่น รอบพระอุโบสถ ลานวัด ห้องน้ำ เป็นต้น
              3. เพื่อให้บริเวณวัด สะอาด สวยงาม
              4. เพื่อเป็นแบบอย่างที่ดีแก่สาธารณชน

4.เป้าหมาย
              1. เพื่อต้องการให้บริเวณวัด สะอาดและสวยงามด้วยการดูแลของนักศึกษาและประชาชนผู้เข้ามาทำกิจธุระ
              2. เพื่อสร้างจิตสำนึกให้ประชาชนทุกคนช่วยกันรักษาความสะอาด

3.วิธีการดำเนินงาน
             1. กำหนดชื่อเรื่องโครงการ
             2. กำหนดวัตถุประสงค์และเป้าหมาย
             3. ประชุมกันเพื่อวางแผนการทำงานว่ามีขั้นตอนการทำอย่างไร
             4. เตรียมวัสดุอุปกรณ์ที่จำเป็นต้องใช้ในการทำความสะอาดให้พร้อม
             5. ลงมือทำความสะอาดวัด             
  6. ตรวจสอบผลการทำความสะอาด
             7. ปรับปรุงแก้ไขในส่วนที่ยังไม่สะอาดให้สะอาดขึ้น
             8. สรุปผลโครงการจิตอาสาทำความสะอาดวัด 

4.สถานที่ดำเนินการ
              วัดกุ่ม หมู่ที่ 2 ตำบลบ้านหาด อำเภอบ้านลาด จังหวัดเพชรบุรี

5.ระยะเวลาในการดำเนินโครงการ
                 ในช่วงก่อนวันสำคัญทางศาสนา เช่น วันเข้าพรรษา ออกพรรษา วันวิสาขบูชา วันลอยกระทง
 
6.ผลที่คาดว่าจะได้รับ
                1.  ประชาชนที่เข้ามาทำกิจธุระในสถานที่วัด มีจิตสำนึกที่จะช่วยกันรักษาความสะอาดมากขึ้น
                2. ประชาชนได้มีส่วนร่วมในการดูแลรักษาความสะอาดบริเวณวัด                 
               3. บริเวณวัด สะอาด สวยงาม
               4. ประชาชนทุกคนมีจิตอาสาที่จะช่วยกันรักษาความสะอาด

 
7. ผู้รับผิดชอบโครงการ
  	   ส่วนการศึกษา  ศาสนาและวัฒนธรรม องค์การบริหารส่วนตำบลบ้านหาด

ผู้เสนอโครงการ
         			  ลงชื่อ 
				     (นางสาวศิริพร   เอมดี)
	      			 นักวิชาการศึกษา  รักษาการ
     		             หัวหน้าส่วนการศึกษา ศาสนาและวัฒนธรรม
 
ผู้เห็นชอบโครงการ
                                 ลงชื่อ 
                                        (นายไพฤทธิ์   ตรัยรัตนสถิต)
                                  ปลัดองค์การบริหารส่วนตำบลบ้านหาด

ผู้อนุมัติโครงการ
                                ลงชื่อ 
                                              (นายผ่วน    เอมดี)
                               นายกองค์การบริหารส่วนตำบลบ้านหาด








